**METODOLOGIA DE ACORDARE A FINANȚĂRII ÎNTREPRINDERILOR**

**CARE INTRĂ SUB INCIDENȚA AJUTORULUI DE MINIMIS**

 (Regulament de accesare a micro-granturilor)

1. ***CADRUL GENERAL***

Această metodologie a fost realizată în cadrul proiectului ROUTE Poienesti - Revitalizarea relatiilor comunitare din Poienesti prin furnizarea de servicii integrate, în vederea planificării și organizării acordării ajutorului de minimis în cadrul proiectului.

Prin intermediul proiectului vor fi acordate un număr de 3 subvenții a câte 10.000 Euro fiecare. Suma va fi acordată în lei, calculați la cursul inforeuro aferent lunii mai 2020, respectiv 1 Euro = 4,8435 RON).

De prezenta metodologie este responsabil Grupul de lucru al schemei de antreprenoriat alcatuit din urmatorii membrii: Remus Ifrim, manager proiect; Gurita Ana-Andreea, responsabil program mentorat; Magdalena Camanaru, responsabil formare profesionala.

* Persoanele care fac parte din echipa de proiect, asociații sau angajații din cadrul beneficiarului sau partenerilor săi din proiect nu pot avea calitatea de angajați sau asociați în cadrul întreprinderilor înființate prin proiect.
* Persoanele fizice din grupul tinta nu pot avea calitatea de asociat, administrator, reprezentant legal sau angajat în cadrul a mai mult de o întreprindere înființată în cadrul acestui program (POCU).
* Persoanele fizice din grupul tinta trebuie să îndeplinească condițiile minime dpdv legal pentru înființare societate, conform schemei de minimis și legislației naționale în vigoare.

La concurs pot participa toți beneficiarii din grupul tinta.

Persoanele ale căror planuri de afaceri au fost declarate câștigătoare, vor avea obligația să depună în termen de maxim 10 zile, următoarele documente:

1. Cazier judiciar, în original – pentru participant și, dacă este cazul, pentru asociat/ asociați;

2. Cazier fiscal – în original - pentru participant și, dacă este cazul, pentru asociat/ asociați;

1. ***PLANIFICAREA ACORDĂRII AJUTORULUI DE MINIMIS***
* Prezenta Metodologie pune în aplicare prevederile Ghidului Solicitantului Condiții Generale şi Condiții specifice, Cererii de finanțare şi ale altor documente aplicabile (denumite în continuare în mod generic *„Ghid”*).
* Depunerea Cererilor de finantare (Anexa 1) se va face conform etapei din calendarul stabilit de Grupul de lucru al schemei de antreprenoriat, si anexat prezentei Metodologii.

Beneficiarii ale căror planuri de afaceri (Anexa 2) si bugete (Anexa 3) au fost selectate în vederea acordării finanțării, trebuie să îndeplinească toate formalitățile necesare, astfel încât întreprinderile să fie înființate (să dobândească personalitate juridică) până cel târziu la data de 20 august 2022, inclusiv.

* Întreprinderile nou înființate vor trebui să aibă sediul social si punctul de lucru, in Comuna Poienesti, Judetul Vaslui.
* Persoanele angajate în cadrul întreprinderilor nou înființate vor avea, în mod obligatoriu, domiciliul sau reședința în regiunea de dezvoltare în care se implementează proiectul, în mediul rural.
* Subvenția de minimis se va acorda în 2 (două) tranșe, din care tranșa inițială va fi de maximum 75 % din valoarea totală prevăzută în contractul de subvenție, iar a doua tranșă într-un cuantum egal cu maxim diferența până la valoarea totală a ajutorului de minimis, respectiv 10.000,00 euro acordată în lei, calculată la cursul inforeuro aferent lunii mai 2020, respectiv 1 Euro = 4,8435 RON.
* Cea de a doua tranșă se va acorda numai dacă întreprinderea nou-înființată va indeplini toate cerintele prevazute in contractul de subventie. Evaluarea si selectia se va realiza de catre grupul de lucru din cadrul proiectului. În cazul în care in urma evaluarii efectuate, nu sunt respectate termenele si conditiile prevazute in contratul de subventie, tranșa finală nu se mai acordă și se recuperează, proporțional cu indicatorii neatinși, sumele corespunzătoare din tranșa I. În această situație, beneficiarul ajutorului de minimis are obligația asigurării fondurilor necesare pentru continuarea activității, conform planului de afacere aprobat, în caz contrar fiind obligat la restituirea întregului ajutor de minimis primit.
* În perioada de sustenabilitate a afacerii ( respectiv șase luni de zile de la data finalizării perioadei de execuție a contractului de subvenție), beneficiarul ajutorului de minimis va asigura continuarea funcționării afacerii și va menține ocuparea locului de muncă creat, cu păstrarea minimum a normei de muncă și a nivelului salarial propuse prin planul de afaceri aprobat în baza căruia s-a semnat contractul de subvenție, în deplin acord cu eventualele modificări legislative privind salariul minim brut pe țară garantat în plată.
* Prin Contractul de subvenție vor fi stabiliți termenii și condițiile de finanțare ale fiecărei afaceri nou înființate, în funcție de specificul acesteia, de caracteristicile planului de afaceri aprobat spre finanțare, de planificarea cheltuielilor eligibile, precum și de alți factori obiectivi, după caz. (conform Anexa 8 – Model contract subventie)
* Cel târziu la data semnării contractului de subvenție, beneficiarii vor prezenta Certificatul constatator emis de Oficiul Registrului Comerțului de pe lângă Tribunalul Vaslui, din care să rezulte că dețin calitatea de asociat majoritar exclusiv în întreprinderea înființată în cadrul proiectului, precum și Declaraţie pe propria răspundere privind îndeplinirea condițiilor de eligibilitate și Declaraţie pe propria răspundere privind ajutoarele de minimis. În situația în care beneficiarii nu depun certificatul, una, sau ambele declarații, precum și în situația în care din certificatul emis de Oficiul Registrului Comerțului de pe lângă Tribunalul Vaslui și/sau din declarațiile completate și semnate pe propria răspundere, rezultă neîndeplinirea cerințelor cu privire la acordarea ajutorului de minimis, contractul de subventie nu se va semna.
* Grupul de lucru al schemei de antreprenoriat are dreptul să refuze încheierea contractului de subvenție cu respectivul beneficiar și să selecteze spre finanțare un plan de afacere aflat pe lista de rezervă, cu respectarea prevederilor Metodologiei de selecție a planurilor de afaceri.
* Plata subvenției de minimis se va efectua într-un cont al beneficiarului care va fi utilizat exclusiv pentru primirea subvenției de minimis și pentru plata cheltuielilor aprobate prin bugetul planului de afaceri.
* Grupul de lucru al schemei de antreprenoriat are dreptul de a nu aproba operatiunile financiare pe care Beneficiarul de ajutor de minimis intenționează să le realizeze din contul în care a încasat subvenția, în situația în care acesta nu respectă prevederile legale aplicabile efectuării respectivei cheltuieli, prevederile contractului de subventie, prevederile planului de afacere / bugetului aprobat, precum și orice altă prevedere legală ce reglementează plata sau achiziția de bunuri.
* Grupul de lucru al schemei de antreprenoriat are dreptul de a nu acorda subvenția, de a suspenda acordarea subventiei si/sau de a intrerupe acordarea acesteia, integral sau parțial, în situația în care Beneficiarul de ajutor de minimis nu respectă activitățile menționate în planul de afacere aprobat, destinația bugetului aprobat, indicatorii asumați prin planul de afacere, obligațiile asumate prin contractul de subvenție și/sau obligațiile și afirmațiile asumate în declarațiile depuse.
* Grupul de lucru al schemei de antreprenoriat are dreptul sa rezilieze unilateral contractul de subventie, în situația în care beneficiarul ajutorului de minimis nu respectă prevederile prezentului contract, activitățile și/sau indicatorii asumați prin planul de afacere aprobat spre finanțare. Încetarea / rezilierea prezentului contract nu exonereaza de raspundere pe Beneficiarul schemei de ajutor de minimis, pentru obligatiile asumate prin contractul de subvenție.
* Beneficiarul schemei de ajutor de minimis răspunde de organizarea și conducerea contabilității. El poate achiziționa servicii specializate sau angaja personal calificat pentru organizarea și conducerea evidenței contabile a întreprinderii, in conformitate cu legislatia aplicabila in vigoare.
* Beneficiarul schemei de ajutor de minimis are obligatia respectării principiilor general valabile în materie de achiziții, pentru atribuirea contractelor de furnizare si servicii, conform contractului de subventie. Pentru indeplinirea acestei obligații, Beneficiarul de ajutor de minimis va respecta cerințele beneficiarului de finanțare nerambursabilă privind achizițiile și va prezenta documente justificative pentru fiecare operațiune efectuată (analiza pieței de bunuri/servicii, notă justificativă cu privire la alegerea furnizorului/prestatorului, alte documente, după caz).
* Beneficiarii de ajutor de minimis vor realiza achizițiile prevăzute în planul de afacere cu respectarea principiului celor 3 E (economicitate, eficienta, eficacitate). Principiile economicităţii, eficienţei şi eficacităţii trebuie respectate indiferent de valoarea estimată a achiziţiei. Beneficiarul este obligat să întreprindă toate măsurile pe care le consideră necesare în vederea respectării acestor principii, incluse în principiului bunei gestionări financiare, pornind de la premisa că procedează de o manieră similară şi în organizarea activităţii proprii.
* Beneficiarii privaţi, persoane fizice/juridice, în aplicarea procedurilor de achiziţie au obligaţia de a lua toate măsurile necesare pentru a evita situaţiile de natură să determine apariţia unui conflict de interese. În acest sens, conflictul de interese este definit conform legislației naționale în vigoare.
1. ***MONITORIZAREA SI IMPLEMENTAREA CONTRACTELOR DE SUBVENTIE***
* După semnarea contractului de subvenție, pentru o perioada de 12 luni de implementare,in timpul derularii proiectului **ROUTE 139922**, Grupul de lucru al schemei de antreprenoriat va desfășura acțiuni care au ca scop final monitorizarea activității întreprinderilor înființate, inclusiv exploatarea și sustenabilitatea ideii de afacere asumate în sensul dezvoltării, pentru perioada de 6 luni, dupa finalizarea proiectului **ROUTE 139922** și nu doar al supraviețuirii în piață, precum și a atingerii tuturor rezultatelor asumate prin proiect, cu acordarea unei atenții deosebite menținerii locurilor de muncă create, precum și funcționalității întreprinderilor create.
* Beneficiarii de ajutoare de minimis au obligatia sa informeze în scris Coordonatorul programului de mentorat cu privire la orice modificări referitoare la bugetul ajutorului de minimis aprobat si la activitatea desfășurată care poate afecta implementarea proiectului aferent Contractului de finanțare în termen de maximum 3 de zile lucrătoare de la constatarea modificării și au dreptul sa realizeze efectiv modificările, numai în condițiile în care acestea nu aduc atingere punctajului obținut în etapa de evaluare a planului de afacere și doar după încheierea unui act adițional la contractul de subvenție agreat cu Grupul de lucru al schemei de antreprenoriat
* Beneficiarii de ajutoare de minimis au obligatia sa depuna la beneficiarul de finanțare nerambursabilă un raport periodic trimestrial (3 luni) privind desfășurarea activității curente conform obiectului de activitate pentru care a fost alocată subvenției și conform activităților planului de afaceri finanțat, pana la data încetării proiectului aferent Contractului de subventie. Rapoartele vor avea o frecvență trimestriala și se vor depune in prima decada a lunii urmatoare, urmand ca la final de proiect, Beneficiarul schemei de minimis sa prezinte un raport final de activitate din care sa rezulte atingerea obiectivelor si indicatorii asumati.
* Raportele vor conține cel puțin: stadiul fizic al implementării planului de afacere, situația achizițiilor, situația contractelor încheiate, situația plăților realizate din subvenția de minimis, situația plăților realizate din alte surse (după caz), situația veniturilor din activitatea curentă, balanța contabilă analitică, precum și orice alte caracteristici care vor fi solicitate de către Grupul de lucru al schemei de antreprenoriat.
* Beneficiarii de ajutoare de minimis au obligația de a pune la dispoziția Grupului de lucru al schemei de antreprenoriat, în formatul și în termenul solicitat, toate datele și informaţiile necesare în vederea îndeplinirii obligatiilor asumate prin contractele de subventie.
* Prezenta Metodologie se completează cu prevederile Ghidului solicitantului - Condiții specifice ***"Reducerea numarului de persoane aflate in risc de saracie sau excluziune sociala din comunitatile marginalizate din zona rurala si orase cu o populatie de pana la 20.000 locuitori prin implementarea de masuri/operatiuni integrate in contextul mecanismului de DLRC"***, ale Instrucțiunilor și metodologiilor aprobate şi ale oricăror documente legale aplicabile, inclusiv Anexa 7 – Ghidul acordarii schemei de minimis.
* Prezenta Metodologie poate fi completată şi modificată oricând pe perioada de implementare a proiectului, la inițiativa exclusivă a Grupul de lucru al schemei de antreprenoriat, pentru a corespunde mai bine necesităților care intervin în perioada de implementare, specificului grupului țintă sau oricăror altor elemente relevante şi cu respectarea prevederilor aplicabile în ceea ce privește aprobarea acesteia de către instituţiile abilitate, după caz.
1. ***ANEXE LA METODOLOGIE***

Anexa 1\_Cerere de finantare

Anexa 2\_Planul de afaceri

Anexa 3\_Bugetul planului de afaceri

Anexa 4\_Declaraţie pe propria răspundere privind îndeplinirea condițiilor de eligibilitate

Anexa 5\_Declaraţie pe propria răspundere privind ajutoarele de minimis

Anexa 6\_Declaraţie pe proprie raspundere privind conflictul de interese si evitarea dublei finantari

Anexa 7\_Ghidul acordarii schemei de minimis

Anexa 8\_Model contract subventie